Når der skal uddeles priser for årets bedste præstationer på klubscenen og i diskoteksmiljøet ved Danaish Deejay Awards 2012 er Nordjylland pænt repræsenteret. Balndt andet er den nordjyske DJ Noir, René Kristensen, nomineret i hele fem kategorier, blandt andet Årets Danske Deejay, Årets Danske Artist og Årets Danske Producer. Også produceren Darwich er godt repræsenteret blandt de nominerede. Godt nok er han kun nomineret i eget navn i kategorien Årets Danske Producer, men han er også manden bag blandt andre Kato, Jon Nørgaard og Michael Rune, og dermed har han en finger med i spillet i mange kategorier. I kategorien Årets Danske Event er arrangementet "Fuck dig! Vi fra Aalborg af" nomineret side om side med de store københavnske events Raw og Stella Polaris.

Opsummering:
Nordjyske DJ Noir og Darwich er med i kapløbet om priserne ved Danish Deejay Awards.